ZombieLars

Zombielars er en norsk dramaserie for de eldste barna, om det å være annerledes. Serien vises på NRK Super og første sesong hadde premiere 10. juni 2017.

Handling 
Lars er elleve år og bor i den fiktive byen Bekkebakken, der de avskyr zombier eller levende ulevende som er den politisk korrekte betegnelsen for levende døde, i dette fiktive samfunnet. Til tross for denne holdningen møter Lars en rekke mytiske skapninger fra populærkulturen, og fra folkloren. En ninja, en kvart heks, et troll, et par nisser og en bytting, for å nevne noen. Felles for dem alle er at de er misforstått av populærkulturen og hjemsøkt av fordommer. Sammen finner de stolthet i det som av samfunnet forøvrig anses som avvik, men det å komme ut av skapet er ikke uten risiko og omkostninger.

Priser og utmerkelser 

 Serien vant Gullruten 2019 i klassene beste barne- eller ungdomsprogram og har i tillegg vært nominert til Gullruten 2018 i samme klasse og beste manus TV-drama (Thomas Seeberg Torjussen) og til Gullruten 2019 i klassene beste manus TV-drama (Thomas Seeberg Torjussen) og beste originalmusikk (John Erik Kaada).

 I 2019 vant serien Gullrosen i kategorien Children & Youth.
 I 2018 vant serien Prix Jeunesse hovedprisen i kategorien 11 – 15 Fiction, i tillegg vant de fra den internasjonale jurien i München.

Referanser

Eksterne lenker 
 
 Norsk filminstitutt

Norske ungdomsserier
NRK
Gullruten for beste TV-program